*Artigo principal**:* Deportivo da Coruña.
Xogadores do Deportivo da Coruña en 2008
Desde 1912, o Deportivo da Coruña emprega un uniforme con camiseta de franxas brancas e azuis.

Historia
--------

O uniforme do Deportivo da Coruña ten experimentado diversos cambios dende que se fundou en 1906. Contra o ano 1907, o daquela Club Deportivo da Sala Calvet, decidiu empregar unha camisola de raias azuis e brancas e un pantalón de cor negra, aínda que o equipo adoitaba disputar os seus partidos cunha camisola branca e un pantalón negro. Non foi ata 1912 cando o equipo adoptou o escudo e as cores azul e branca nos seus partidos, realizando pequenos cambios na camisola, especialmente no tamaño, localización e sentido das raias e dorsais.

Ata 1923 as raias da camisola eran estreitas, adoptándose unhas máis anchas consideradas máis "modernas", se ben dous anos despois recuperáronse as raias estreitas, e tan só na tempada 1939-40 imperaron as raias anchas. A partir dese momento a equipación pasou a estar dominada por unha camisola de raias estreitas e pantalón azul, equipamento que se mantivo dende a tempada 1940-41 á 1967-68, na que o equipo recuperou as raias anchas, que permaneceron no uniforme ata a tempada 1973-74.

Na Asemblea Ordinaria do Deportivo de mediados de 1990, a directiva do club redeseñou a camisola cara a un deseño máis moderno que se estreou na segunda metade de liga e que ampliaba o tamaño dos dorsais, creaba maiores espazos brancos e amosaba unhas raias azuis máis amplas nos bordos laterais da camisola. Pouco despois, na tempada 1991-92, con Rox como provedor, o club modificou radicalmente a imaxe da camisola, introducindo unha raia horizontal á altura dos ombreiros e outra á altura do peito, pasando dunhas raias totalmente verticais a unha forma de "T", un deseño que se mantería case igual ata a tempada 1997-98, xa coa firma alemá Adidas, que eliminaría as raias horizontais, recuperando así un deseño de liñas totalmente verticais que na tempada seguinte tornaríanse máis grosas.

A pesar dos trocos nos patrocinadores e provedores, o deseño da camisola non mudou substancialmente na tempada 2001-02, cando se introduciu unha pequena liña vermella nas costas á altura dos ombreiros e se desprazou o escudo do equipo, que pasou de estar sobre o corazón a situarse no centro do peito. Esa tempada o pantalón do equipo tamén experimentou un lixeiro cambio: se ben seguiu a ser azul, engadíuselle unha ampla banda vermella na cintura. Foi, con todo, na segunda e terceira equipación onde houbo máis novidades, pasando a segunda de amarela a vermella e negra para a Liga, e gris prateada cunha banda azul escura cruzando o peito para a Liga de Campións. Con motivo da final da copa do rei dese ano fronte ó Real Madrid, o club deseñou un modelo especial de camisola que incluía unha serie de detalles bordados nas mangas, e que substituía o reberete vermello do pescozo, pantalón e mangas por outro azul mariño, e mudando o pescozo a redondo en lugar do pescozo a xeito de camisa. Con todo, dende ese momento as equipacións non experimentaron maiores cambios que o grosor da liñas verticais, ata a tempada 2009-10, cando a firma italiana Lotto introduciu un deseño no que as liñas se cortaban na parte do peito para deixar a parte superior en branco cun detalle en gris prata; a mesma firma introduciu na seguinte tempada un deseño de raias estreitas que ensanchou na tempada 2011-12, incluíndo unha liña horizontal á altura do peito na seguinte tempada que foi abandonada ó finalizar a mesma. Volveuse entón a un deseño de raias verticais que se mantivo, con lixeiros cambios ata a tempada 2016-17, cando na pretempada se introduciu unha camisola cunha raia vertical máis grosa.

Entre as segunda e terceiras equipacións cómpre salientar a presentación na tempada 2014-15 dunha segunda camisola do equipo na que lucía a bandeira de Galicia e que se mantén dende entón.

Evolución
---------


|  |  |  |  |  |  |
| --- | --- | --- | --- | --- | --- |
| 




**2012-2013**

 | 




**2013-2014**

 | 




**2014-2015**

 | 




**2015-2016**

 | 




**2016-2017**

 | 




**2017-2018**

 |
| 




**2018-2019**

 | 




**2019-2020**

 |

### Uniforme 2020/21

Para a tempada 2020/21, o Deportivo ten os seguintes tres uniformes:

* **Uniforme titular**: Camiseta a franxas azuis e brancas en forma de "T"; pantalón azul; medias azuis.
* **Uniforme alternativo**: Camiseta de cor azul escuro cunha franxa vertical dourada na parte esquerda; pantalón azul escuro; medias azul escuro.
* **Terceiro uniforme**: Camiseta coa franxa da bandeira de Galicia; pantalón branco; medias brancas.

|  |  |  |  |  |
| --- | --- | --- | --- | --- |
| 




**Titular**

 |  | 




**Alternativo**

 |  | 




**Terceiro**

 |

Provedores e patrocinadores
---------------------------

| Período | Provedor | Patrocinador |
| --- | --- | --- |
| 1985–1986 | Austral | Hotel Rías Altas |
| 1986–1888 | Gilcor | *Ningún* |
| 1988–1989 | Rafrei |
| 1989–1990 |  |
| 1990–1992 |  |
| 1992–1997 |  |  |
| 1997–2000 |  |
| 2000–2001 |  |
| 2001–2007 |  | Fadesa |
| 2007–2008 | Canterbury |
| 2008–2009 |  |
| 2009–2017 |  |
| 2017–2021 |  |
| 2021– |  |

Notas
-----

1. 1 2 3  "Evolución histórica de la camiseta" (en castelán). RCD A Coruña. Arquivado dende o orixinal o 01 de abril de 2016. Consultado o 25 de xullo de 2016.
2. ↑  "Imaxe do equipo coa camisola". RCD A Coruña. Arquivado dende o orixinal o 26 de xullo de 2016. Consultado o 26 de xullo de 2016.
3. ↑  "Presentadas las equipaciones del Dépor 2014-2015" (en castelán). RCD A Coruña. 19 de xullo de 2014. Consultado o 26 de xullo de 2016.
4. ↑  "Así son las tres camisetas del Deportivo para la temporada 20/21". *riazor.org* (en castelán). 24 de setembro de 2020.
5. ↑  "Evolución histórica de la camiseta". *rcdeportivo.es*.

| * v
* c
* e
Deportivo da Coruña |
| --- |
| 
* Fundado en **1906**
* Con base na **Coruña, Galicia**

 |
| Equipo | 
* Presidentes
* Adestradores
* Xogadores
* Goleadores

 |
| Historia | 
* Historia
* Uniforme
* Tempadas
* Palmarés
* Deportivo Auténtico
* Orquestra Canaro
* En Europa
* Centenario
* Final da Copa do Rei 1994-95
* Final da Copa do Rei 2001-02

 |
| Estadios | 
* Corralón da Gaiteira (demolido)
* Campo de Riazor (demolido)
* Estadio de Riazor
* Cidade Deportiva de Abegondo (adestramento)

 |
| Persoal | 
Presidente
Álvaro García Diéguez
Adestrador
Imanol Idiakez
Capitán
Ian Mackay (primeiro capitán)
 |
| Rivalidades | 
* Derbi galego (fronte ao Celta de Vigo)

 |
| Filiais | 
* Club Deportivo Xuvenil (desaparecido)
* Deportivo Fabril

 |
| Canteira | 
* Deportivo da Coruña Xuvenil

 |
| Fútbol feminino | 
* Karbo Deportivo (desaparecido)
* Deportivo feminino

 |
| Seccións desaparecidas | 
* Atletismo
* Baloncesto
* Balonmán
* Boxeo
* Ciclismo
* Hóckey herba
* Hóckey a patíns
* Natación
* Rugby
* Tenis
* Xadrez

 |
| Trofeos organizados | 
* Trofeo Teresa Herrera
* Trofeo Teresa Herrera Feminino
* Trofeo Juan Acuña (desaparecido)
* Trofeo Conde de Fenosa (desaparecido)

 |
| Artigos relacionados | 
* Federación de Peñas do Deportivo
* Riazor Blues
* Deportienda
* Ronda do Real Club Deportivo de La Coruña

 |